# אינטואיציה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אינטואיציה היא תכונה אנושית המקנה לאדם ידיעות על המציאות, שמקורן בתת מודע והן נוצרות ללא שימוש בחשיבה.

מה שמאפיין את הידיעה האינטואיטיבית, זו העובדה, שהיא נוצרת במהירות רבה (בן־רגע), ושהיא מופיעה בפתאומיות (בהשראה/בהברקה). למרות זאת הפתרון האינטואיטיבי אינו נוצר תמיד באופן מיידי. כדי לפתור עניין כלשהו עוזר לפעמים "לישון על זה לילה".

אדם האוחז בתובנה אינטואיטיבית אינו יכול להסביר בשלמות מדוע הוא נוקט בעמדה זו ובזה אינטואיציה שונה מדעה, המבוססת באופן מודע על נסיון. על אף זאת אינטואיציה עשויה להיות מעוצבת באופן תת הכרתי על חוויות קודמות. ובכך היא נבדלת גם מאינסטינקט שהוא נטייה פנימית מולדת ואינו מבוסס על חוויות קודמות.

מעשה אינטואיטיבי הוא מעשה שנעשה תוך שימוש בידיעות שמקורן באינטואיציה.

מוצר נחשב לידידותי למשתמש כאשר אפשר להשתמש בו באופן אינטואיטיבי וללא צורך בהדרכה כלשהי.

## [עריכה] ביטויים נפוצים

- "אני מרגיש באינטואיציה ש...".
- "אני חש באינטואיציה ש...".
- "אני יודע באופן אינטואיטיבי ש...".
- "יש לי קול פנימי שאומר לי...".
- "יש לי תחושה פנימית ש...".

אדם לא יגיד, "אני חושב באינטואיציה ש...", כיוון שבאינטואיציה - לא חושבים, לא משתמשים בלוגיקה ואין בה שיקול מודע כלשהוא - אלא יודעים ידיעה פשוטה.

## [עריכה] אינטואיציה ומיסטיקה

היות ומקור הידיעה האינטואיטיבית אינו מודע, נוצרה סביב האינטואיציה שורה של רעיונות מיסטיים. מיסטיקנים תלו את תחושת הידיעה האינטואיטיבית ברעיונות שונים ומגוונים, וביניהם קשר ישיר עם אלהים, גלגול נשמות ותודעה קולקטיבית. ההסבר הפשוט לתחושות אלה מצביע על פעילות תת הכרתית שוטפת שמקרינה לסף המינימלי של ההכרה, כך דברים שנקלטים ומעובדים על ידי התת מודע באים לידי ביטוי לפניי שאדם מסוגל להבינם בצורה הגיונית.

## [עריכה] אינטואיציה בתרבויות שונות, במדע ובפילוסופיה

ישנן דעות לפיהן אורח החשיבה המערבי הדוגל ברציונליות, מרחיק את האדם המודרני מלהאזין לקולה של האינטואיציה הנתפשת כפרימיטיבית. זאת לעומת תרבויות מזרחיות בהן מרבים יותר להתנהג בהתאם לתחושה הפנימית.

נכון הוא, שמחקר וניסוי מדעיים, אינם מתבססים על אינטואיציה ולא על קולות פנימיים כלשהם. שהרי מטרת המחקר המדעי להוכיח או להפריך ידיעות אף כאלו שמקורן באינטואיציה.

אך מנגד ניתן להציב את גילויי היצירתיות הרבים שבמדע. הבאים לביטוי בתגליות, בהמצאות ובתאוריות מדעיות שונות ופרצי יצירתיות נובעים הרי גם באופן אינטואיטיבי ולאו דווקא בהליכי חשיבה מסודרים (אם כי לאחר הגילוי יש להוכיח את תקפותו בשיטות מדעיות מקובלות).

בפילוסופיה של עמנואל קאנט, אינטואיציה נתפשת כאחד הכישורים השכליים היסודיים ביותר. קאנט עסק בתורת ההכרה והציע משנה מקורית משלו החולקת הן על הגישה האומרת כי כל ההכרה נגזרת מן הניסיון והן על הגישה האומרת שאפשר להגיע אל ההכרה הממשית של טבע העולם באמצעות התבונה בלבד, בלי להזדקק להנחות ניסיוניות.

בפילוסופיה של המתמטיקה קיים זרם הקרוי אינטואיציוניזם, אך אין כל קשר בינו ובין האינטואיציה.

## [עריכה] אינטואיציה והאמת

האם הידיעות האינטואיטיביות נכונות ?

מקרים, שבהם לשני אנשים יש אינטואיציות סותרות אודות עובדה שאינה ניתנת לפרשנות או לטעם אישי, מוכיחים שלא כל ידיעה שמקורה באינטואיציה, היא אמת.

אדם לעצמו יכול לדעת כאשר האינטואיציה הכזיבה בו שהאינטואיציה אצלו מטעה לפעמים.

סיטואציה אמיתית או הנראית כאמיתית, המפרה את האינטואיציה שלנו, נקראת פרדוקס. דוגמה לפרדוקס כזה ניתן למצוא בפרדוקס יום ההולדת. שהוא פרדוקס הנובע מהאינטואיציה המתמטית שלנו. כמו כן נוסחאות רבות בהסתברות סותרות את האינטואיציה. דוגמה לזה ניתן לראות בבעיה של מונטי הול.

המשמעות האינטואיטיבית, שמייחסים לתופעות שונות, מטעה אף היא. כדוגמה, ניתן להשתמש בצבע. במבט טבעי נראה שהצבע הוא תכונתו של העצם הצבוע. בעוד שלמעשה ניתן לראות בצבע את תכונת הרגישות של העין לאורכי גל שונים של האור המוחזר ממנו. דוגמאות חריפות יותר ניתן לראות בפאטה מורגנה ובתעתועי ראייה מסוגים שונים.

מאידך - פעמים רבות אנו נוכחים לדעת, שהאינטואיציה מועילה לנו, או, שאילו היינו נשמעים לקולה של האינטואיציה, היינו נשכרים.

על כן ניתן לסכם ולומר, שידיעות האינטואיציה לעיתים נכונות ולעיתים אינן נכונות. יש לשקול ולבדוק כל מקרה לגופו.

## [עריכה] יתרונות ושימושים באינטואיציה

- אינטואיציה היא אחד המקורות לשכל ישר (Common sense).
- שיטה חשובה העושה שימוש באינטואיציה, היא סיעור מוחות.
- ערנות לקולה של האינטואיציה כגורם להצלחה בחיים:
  הפסיכולוג הבריטי ד"ר ריצ'רד וייסמן בספרו 'מזלך בידך' מספר על מחקר שערך בכדי למצוא את מאפייני המצליחנים, מאפיינים החסרים אצל מפסידנים. אחד מממצאי מחקרו הוא שהמצליחנים מקשיבים לאינטואיציה שלהם. הקשבה זו גורמת להם להימנעות מסיכונים מחד ולפתיחות להזדמנויות להצלחה מאידך. לא תמיד המצליחנים ינהגו כפי שמורה להם האינטואיציה, אך הם לא יתעלמו מקיומה.
  עוד הוא קובע כי ניתן לפתח את האינטואיציה ולחזקה בכך שבשלב ראשון מגלים ערנות לתחושות הפנימיות ונמנעים מלדחוק אותן הצידה. בשלב שני יש לשקול היטב האם נכון יהיה במקרה הרלוונטי להישמע לקולה של האינטואיציה.

## [עריכה] ערכים קרובים

- דחף
- אינסטינקט
- אינטליגנציה

## [עריכה] לקריאה נוספת

- אסתי פישר-היים, פתאום הבנתי, דיונון.

## [עריכה] קישורים חיצוניים

- ה©אינטליגנציה האינטואיטיבית - אתר המרכז לאינטליגנציה אינטואיטיבית
- מאמר על היבטים פילוסופיים ופסיכולוגיים של האינטואיציה - אנגלית
- יואב בן-דב - הספר "תורת הקוונטים - מציאות ומסתורין", פרק 2, התכונות הקלסיות - על עיצוב האינטואיציה כך שתתאים לתאוריות מדעיות

מקור: http://he.wikipedia.org../../../%D7%90/%D7%99/%D7%A0/%D7%90%D7%99%D7%A0%D7%98%D7%95%D7%90%D7%99%D7%A6%D7%99%D7%94.html

קטגוריות: פסיכולוגיה | רוחניות ואמונה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Česky
- Deutsch
- Español
- Suomi
- Français
- Galego
- Interlingua
- Ido
- Italiano
- 日本語
- Português
- Русский
- Svenska